Arvoh koʻrshapalak. Arvoh koʻrshapalak- Koʻrshapalaklar turkumiga mansub. Ular ucha oladigan yagona sutemizuvchilar. Havoda teri bilan qoplangan qanotlari yordamida kutilmagan egri-bugri burilishlar yasab parvoz qiladi. Koʻp koʻrshapalaklar kunduzi yirtqichlar hamla qila olmaydigan joylami topib, boshini pastga qaratib osilib olgan holda uxlaydi. Kech boʻlishi bilan esa havoga koʻtarilib, ozuqa axtarib uchib ketadi. Ayrim koʻrshapalaklar ozuqa topishda va qorongʻi osmonda yoʻnalishni aniqlashda exolokatsiyadan foydalanadi. Ular chiqaradigan yuqori chastotali tovushlar aks-sado kabi atrofdagi jinslardan qaytib kelib koʻrshapalakning qulogʻiga chalinadi. Exolokatsiya tufayli ular uchish davomida oʻz oʻljalarining joylashuvini aniqlaydi va qorongʻida toʻsiqlarga duch kelmaydi. Oʻlchami: tanasi 11,5-14 sm; dumi yoʻq; qanoti yozilganda 40-60 sm. Areali: Shimoliy va Gʻarbiy Tropik Avstraliya. llmiy nomlanishi: Macroderma gigas. Arvohlar nayzaburunlarga yaqin turdagi koʻrshapalaklar hisoblanadi. Ularga bunday nom terisining rangi mudhish och boʻlgani uchun berilgan. Avstraliyaning turli hududlarida, oʻrmonlardan to choʻllargacha uchraydi. Sichqonlar, qushlar, sudralib yuruvchilar, shuningdek, boshqa koʻrshapalaklarni yeb kun kechiradi. Kunduzi ular gʻorlar, qoya yoriqlari, tashlandiq shaxtalarda berkinib yotadi, ammo odam paydo boʻlishi bilan darrov uygʻonib havoga koʻtariladi. Koʻpayishi. Ko'payish Avstraliya qishida (iyul-avgust) sodir bo'ladi. Homiladorlik 3 oy davom etadi. Urgʻochisi sentyabr-noyabr oylarida bitta bola tugʻadi. 7 haftadan so'ng u uchishni o'rgana boshlaydi va onasi bilan ovga chiqadi. 6 oyligida bola onasini tark etadi va jinsiy yetuklik 2 yoshida sodir bo'ladi. Asirlikda maksimal umr ko'rish - 16 yil. Bu tur yashash joylarining buzilishiga juda sezgir. Yashash joylari eng mashhur koloniyalar qo'riqlanadigan hududlarda joylashgan. Manbalar. 1.„Wildlife trade creating “empty forest syndrome” across the globe“ 2. „Asia’s biodiversity vanishing into the marketplace“ Adabiyotlar. 1. "Hayvonot olami" ensiklopediyasi